Oficiālais Vēstnesis L 003 , 07/01/1997 Lpp. 0009 - 0024



Komisijas Lēmums (1996. gada 12. decembris), ar ko groza Padomes Lēmumu 79/542/EEK un Komisijas Lēmumus 92/160/EEK, 92/260/EEK un 93/197/EEK attiecībā uz reģistrētu zirgu pagaidu ievešanu un ievedumiem Kopienā no Dienvidāfrikas (Dokuments attiecas uz EEZ) (97/10/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvadāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 12. panta 2. punktu, 13. panta 2. punktu, 14., 15. un 16. pantu un 19. panta i) apakšpunktu, tā kā Dienvidāfrika iekļauta Padomes Lēmuma 79/542/EEK pielikuma 1. daļā, ar kuru izveido to trešo valstu sarakstu, no kurām dalībvalstis atļauj liellopu, cūku, zirgu dzimtas dzīvnieku, aitu un kazu, svaigas gaļas un gaļas produktu ievedumus [2] un kurā jaunākie grozījumi izdarīti ar Komisijas Lēmumu 95/624/EK [3]; tā kā šobrīd zirgu dzimtas dzīvnieku ievešana no Dienvidāfrikas tomēr ir pārtraukta; tā kā Komisijas Lēmums 92/160/EEK [4], kurā jaunākie grozījumi izdarīti ar Lēmumu 95/536/EK [5], nosaka dažu trešo valstu reģionalizāciju zirgu dzimtas dzīvnieku ievedumu vajadzībām; tā kā Komisijas Lēmums 92/260/EEK [6], kurā jaunākie grozījumi izdarīti ar Lēmumu 92/279/EEK [7], nosaka dzīvnieku veselības nosacījumus un veterināro sertifikāciju reģistrētu zirgu pagaidu ievešanai; tā kā Komisijas Lēmums 93/197/EEK [8], kurā jaunākie grozījumi izdarīti ar Lēmumu 96/279/EEK, nosaka dzīvnieku veselības nosacījumus un veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem; tā kā Komisijas veiktās veterinārās pārbaudes laikā tika noskaidrots, ka dzīvnieku veselības stāvokli Dienvidāfrikā kontrolē pietiekami labi strukturēti un organizēti veterinārie dienesti; tā kā Āfrikas zirgu mēris ir endēmisks dažās Dienvidāfrikas daļās; tā kā Kāpas pussala tomēr ir brīva no Āfrikas zirgu mēra vairāk nekā piecus gadus, un sistemātiska vakcinācija pret Āfrikas zirgu mēri nav veikta pēdējos 12 mēnešus; tā kā veiktas sākotnējas seroepidemioloģiskas pārbaudes Āfrikas zirgu mēra kontoles nolūkā un iegūtais rezultāts ir apmierinošs visiem zirgiem un citu zirgu dzimtu dzīvnieku reprezentatīviem paraugiem, kas ņemti teritorijā, kas pasludināta par brīvu no Āfrikas zirgu mēra un izlases veidā ņemtiem paraugiem no zirgiem uzraudzības un aizsardzības zonā Rietumkāpas provincē, lai noteiktu seroloģisko stāvokli vietējai zirgu populācijai attiecībā uz antivielām pret Āfrikas zirgu mēri un zirgu encefalozes vīrusu; tā kā vaislas sērga ir endēmiska dažās Dienvidāfrikas daļās; tā kā Rietumkāpas province tomēr ir brīva no vaislas sērgas vairāk kā sešus mēnešus; tā kā Dienvidāfrika ir oficiāli brīva no ļaunajiem zirgu ienāšiem, visu veidu zirgu encefalomielīta, zirgu infekciozās anēmijas un vezikulārā stomatīta vairāk kā sešus mēnešus; tā kā Dienvidāfrikas veterinārās iestādes ir garantējušas 24 stundu laikā, izmantojot faksu, telegrammu vai teleksu, ziņot Komisijai vai dalībvalstīm par to, ka konstatēta saslimšana ar kādu no Padomes Direktīvas A pielikumā minētajām infekcijas un lipīgajām slimībām un ziņot par jebkādām izmaiņām vakcinācijas politikā, kā arī laikus ziņot par izmaiņām zirgu dzimtas dzīvnieku ievešanas politikā; tā kā Dienvidāfrikas veterinārās iestādes paredz noteiktas garantijas attiecībā uz reģistrētiem zirgiem, kuri paredzēti pagaidu vai pastāvīgiem ievedumiem Kopienā; tā kā veterinārsanitārie nosacījumi jāpieņem saskaņā ar dzīvnieku veselības stāvokli attiecīgajā trešā valstī; tā kā sakarā ar to, ka vajadzīgas prasības attiecībā uz pārvadāšanas kontroli un karantīnu Dienvidāfrikā, tas attiecas tikai uz reģistrētu zirgu pagaidu ievešanu un ievedumiem Kopienā; tā kā attiecīgi jāgroza Lēmumi 79/542/EEK, 92/160/EEK, 92/260/EEK un 93/197/EEK; tā kā šajā Lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Dienvidāfrikas reģionalizāciju reģistrētu zirgu pagaidu ievešanas un ievedumu vajadzībām Kopienā piemēro, ja ievērotas visas I pielikumā noteiktās papildus garantijas. 2. pants Lēmuma 79/542/EEK pielikuma 1. daļā slejā "dzīvi dzīvnieki" ailē "īpašas piezīmes" zemsvītras (6) piezīmi aizstāj ar (5). 3. pants Lēmuma 92/160/EEK pielikumu groza šādi. 1. Papildina ar šādiem vārdiem: "Dienvidāfrika (3) Keiptaunas aglomerācijai ar šādām robežām: ziemeļu robeža: | Blaauwberg Road (Ml 4) | austrumu robeža: | Koeberg Road (Ml 4), Plaatekloof Road (Ml 4), Highway N7, Highway Nl and Highway M5 | dienvidu robeža: | Ottery Road, Prince George’s Drive, Wetton Road, Riverstone Road, Tennant Road, Newlands Drive, Paradise Road, Union Drive līdz Newlands Forestry Station aiz Echo Gorge of Table Mountain līdz Camps Bay | rietumu robeža: | Piekraste no Camps Bay līdz Blaauwberg Road." | 2. Pievieno attiecīgu zemsvītras piezīmi: "(3) Ir atļauta tikai reģistrētu zirgu pagaidu ievešana un pastāvīgi ievedumi Kopienā." 4. pants Lēmumu 92/260/EEK groza šādi. 1. Lēmuma I pielikumu papildina ar šādiem vārdiem: "F grupa Dienvidāfrika (1)."; 2. Lēmuma II pielikumu papildina šādi. a) "F. Veterinārais sertifikāts reģistrētu zirgu pagaidu ievešanai no F grupas trešām valstīm" ; b) šī lēmuma II pielikums. 5. pants Lēmumu 93/197/EEK groza šādi. 1. Lēmuma I pielikumu papildina ar šādiem vārdiem: "F grupa Dienvidāfrika (1)."; 2. Lēmuma II pielikumu papildina šādi: a) "F. Veterinārā apliecība reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem no F grupas trešām valstīm." ; b) šī lēmuma III pielikums. 6. pants Šis lēmums ir adresēts dalībvalstīm. Briselē, 1996. gada 12. decembrī Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 146, 14.6.1979., 15. lpp. [3] OV L 279, 31.10.1996., 33. lpp. [4] OV L 71, 18.3.1992., 27. lpp. [5] OV L 304, 16.12.1995., 49. lpp. [6] OV L 130, 15.5.1992., 67. lpp. [7] OV L 107, 30.4.1996., 1. lpp. [8] OV L 86, 6.4.1993., 16. lpp. -------------------------------------------------- I PIELIKUMS Papildu garantijas, kuras piemēro Dienvidāfrikas reģionalizācijai reģistrētu zirgu pagaidu ievešanas un ievedumu vajadzībām Kopienā 1. Dienvidāfrikā obligāti jāziņo par šādām slimībām: Āfrikas zirgu mēris (ĀZM), zirgu ļaunie ienāši, vaislas sērga, visu veidu zirgu encefalomielīts, tajā skaitā Venecuēlas zirgu encefalomielīts, zirgu infekciozā anēmija, vezikulārais stomatīts, Sibīrijas mēris un trakumsērga. Visa Rietumkāpas province ir atzīta par "Āfrikas zirgu mēra kontroles apgabalu" saskaņā ar Likuma par dzīvnieku slimībām prasībām. Saskaņā ar reģionalizāciju attiecībā uz Āfrikas zirgu mēri, Rietumkāpas province ir iedalīta no Āfrikas zirgu mēra brīvā teritorijā, uzraudzības zonā un aizsardzības zonā. Rietumkāpas provincē Āfrikas zirgu mēris ir "kontrolēta slimība" saskaņā ar Likuma par dzīvnieku slimībām noteikumiem. 2. Reģionalizācija 2.1. No Āfrikas zirgu mēra brīva teritorija. Keiptaunas aglomerācija ir brīva no Āfrikas zirgu mēra un tai ir šādas robežas: —ziemeļu robeža: | Blaauwberg Road (Ml 4) | —austrumu robeža: | Koeberg Road (M14), Plattekloof Road (M14), Highway N 7, Highway N 1 un Highway M 5 | —dienvidu robeža: | Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive līdz Newlands Forestry Station un gar Echo Gorge of Table Mountain līdz Camps Bay | —rietumu robeža: | Piekraste no Camps Bay līdz Blaauwberg Road | 2.2. Āfrikas zirgu mēra uzraudzības zona. No Āfrikas zirgu mēra brīvo zonu aptver vismaz 50 km plata uzraudzības zona, kura ietver Cape Town, Vredenburg, Hopefield, Moorreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchell’s Plain un Strand administratīvos rajonus un to norobežo Berg Rivier ziemeļos, Hottentots Holland Mountains austrumos un piekraste dienvidos un rietumos. 2.3. Āfrikas zirgu mēra aizsardzības zona. Uzraudzības zonu aptver vismaz 100 km plata aizsardzības zona, kura ietver Vanrynsdorp, Vredendal, Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort west un Murraysburg administratīvos rajonus. 2.4. Ar Āfrikas zirgu mēri inficētā zona. Daļa Dienvidāfrikas Republikas teritorijas ārpus Rietumkāpas provinces. 3. Vakcinācija 3.1. Sistemātiska vakcinācija pret Āfrikas zirgu mēri no slimības brīvajā zonā un uzraudzības zonā nav atļauta. Tomēr, izņēmuma kārtā, Dienvidāfrikas Lauksaimniecības ministrijas dzīvnieku veselības direktors drīkst atļaut vakcināciju ar polivalento Āfrikas zirgu mēra vakcīnu ražotāja noteiktajā kārtībā un to veic tikai veterinārārsts tiem zirgiem, kuriem ir plānots atstāt no slimības brīvo vai slimības uzraudzības zonu ārpus uzraudzības zonas robežām ar noteikumu, ka zirgi nevar atstāt saimniecību līdz to iekraušanai nosūtīšanai ārpus no slimības brīvās zonas un uzraudzības zonas. 3.2. Ja reģistrēto zirgu vakcinācija pret Āfrikas zirgu mēri tiek veikta ārpus no slimības brīvās zonas un ārpus uzraudzības zonas, tā jāveic veterinārārstam izmantojot reģistrētu polivalento Āfrikas zirgu mēra vakcīnu ražotāja noteiktajā kārtībā un vakcinācija jāreģistrē pasē. 4. Saimniecību reģistrācija un zirgu dzimtas dzīvnieku identifikācija 4.1. Visas saimniecības (Direktīvas 90/426/EEK 2. panta a) apakšpunkta izpratnē, kuras atrodas ārpus no slimības brīvās zonas identificē, reģistrē un uzrauga teritorijas valsts veterinārārsts. 4.2. Visi zirgu dzimtas dzīvnieki, kuri atrodas no slimības brīvajā teritorijā, ir jāidentificē un jāsaglabā dokumentācija, kura ietver informāciju par dzīvnieku pārvietošanu, veselību un vakcinācijas vēsturi. 5. Pārvietošanas kontrole 5.1. Aizliegta jebkāda zirgu dzimtas dzīvnieku pārvietošana no slimības skartās teritorijas uz aizsardzības zonu, uzraudzības zonu un no slimības brīvo zonu, zirgu dzimtas dzīvnieku pārvietošana no aizsardzības zonas uz no slimības brīvo zonu un zirgu dzimtas dzīvnieku pārvietošana no uzraudzības zonas uz no slimības brīvo zonu. 5.2. Tomēr, atkāpjoties no 5. punkta 1) apakšpunkta prasībām, pārējie zirgu dzimtas dzīvnieki, izņemot reģistrētus zirgus, var tikt ievesti no slimības skartās teritorijas aizsardzības zonā, uzraudzības zonā un no slimības brīvajā zonā, un no aizsardzības zonas uzraudzības zonā un no slimības brīvajā zonā, un no uzraudzības zonas no slimības brīvajā zonā tikai atbilstoši Direktīvas 90/426/EK 5. panta 3. punkta prasībām. 5.2.1. Kā noteikts Direktīvas 90/426/EK 5. panta 3. punkta a) apakšpunktā, jūnijs, jūlijs un augusts ir laika posms, kad nav riska, ko rada slimības pārnēsātāji kukaiņi. 5.2.2. Zirgu dzimtas dzīvnieki tiek atbrīvoti no karantīnas atbilstoši identificēti. 5.2.3. Papildus 5. punkta 2) apakšpunkta noteikumiem, nokaušanai paredzētus zirgu dzimtas dzīvniekus nevar ievest no slimības brīvajā teritorijā un uzraudzības zonā tos var ievest valsts pilnvarota veterinārārsta uzraudzībā tikai tūlītējai nokaušanai norādītajās lopkautuvēs. 5.3. Tomēr, atkāpjoties no 5. panta 1) apakšpunkta prasībām, reģistrētu zirgu pārvietošanu no slimības skartās teritorijas uz aizsardzības teritoriju var atļaut ar turpmāk minētajiem nosacījumiem 5.3.1. Zirgam jābūt identifikācijas pasei, kurā jābūt norādītām precīzām ziņām par vakcināciju. 5.3.2. Par zirga pārvietošanu nosūtītājam valsts pilnvarotajam veterinārārstam iepriekš jāpaziņo saņēmēja apgabala valsts pilnvarotajam veterinārārstam. 5.3.3. Zirgam jāpievieno apliecība, kas ir daļa no pases, un ko izdod valsts pilnvarots veterinārārsts izcelsmes vietā (valsts pilnvarots veterinārārsts Direktīvas 90/426/EEK 2. panta h) apakšpunkta izpratnē). 5.3.4. Apliecībai jānosaka, ka zirgs - ir klīniski izmeklēts 48 stundu laikā pirms nosūtīšanas un nav atklātas nekādas klīniskas slimības pazīmes, - ciktāl iespējams noskaidrot, pēdējo 15 dienu laikā nav saskāries ar zirgu dzimtas dzīvniekiem, kuri slimo ar infekcijas vai lipīgām slimībām, - nav no apgabala, kur ir spēkā veterinārie ierobežojumi attiecībā uz slimībām, kas var tikt pārnestas uz citiem zirgiem un tas nenāk no saimniecības, kurai noteikti šie iepriekš minētie veterinārie ierobežojumi, - nav no saimniecības, kurā bijis Āfrikas zirgu mēra gadījums pēdējo 60 dienu laikā, - ir vakcinēts pret Āfrikas zirgu mēri, vakcināciju veicis veterinārārsts ar reģistrētu polivalento Āfrikas zirgu mēra vakcīnu. 5.4. Taču, atkāpjoties no 5.1. punkta noteikumiem, var atļaut reģistrētu zirgu pārvietošanu no slimības skartās zonas vai aizsardzības zonas uz uzraudzības zonu ar turpmāk minētajiem nosacījumiem 5.4.1. Zirgam jābūt identificētam ar pasi, kurā jābūt sīkām ziņām par vakcināciju. 5.4.2. Valsts pilnvarotajam veterinārārstam, kurš izdevis pasi, iepriekš jāpaziņo saņēmēja rajona valsts pilnvarotajam veterinārārstam par zirga pārvietošanu. 5.4.3. Zirgam jābūt pievienotai apliecībai, kura ir daļa no pases un kuru izdod valsts pilnvarots veterinārārsts izcelsmes vietā (valsts pilnvarots veterinārārsts Direktīvas 90/426/EEK 2. panta h) punkta izpratnē). 5.4.4. Apliecībai jānosaka, ka zirgs - ir klīniski izmeklēts 48 stundu laikā pirms nosūtīšanas un nav konstatētas nekādas saslimšanas klīniskas pazīmes, - ciktāl iespējams noskaidrot, pēdējo 15 dienu laikā nav saskāries ar citiem zirgu dzimtas dzīvniekiem, kuri slimo ar infekcijas vai lipīgām slimībām, - nav no apgabala, kur ir spēkā veterinārie ierobežojumi attiecībā uz slimībām, kas var tikt pārnestas uz citiem zirgiem, un tas nenāk no saimniecības, kurai noteikti šie iepriekš minētie veterinārie ierobežojumi, - nav no saimniecības, kurā pēdējo 60 dienu laikā ir bijis Āfrikas zirgu mēra gadījums, - ir vakcinēts pret Āfrikas zirgu mēri, vakcināciju veicis veterinārārsts ar reģistrētu polivalento Āfrikas zirgu mēra vakcīnu ražotāja noteiktajā kārtībā vismaz 60 dienas pirms un ne vairāk kā 24 mēnešus pirms ievešanas uzraudzības zonā. 5.5. Taču, atkāpjoties no 5.1. punkta noteikumiem, var atļaut reģistrētu zirgu ievešanu no slimības brīvajā zonā ar turpmāk minētajiem nosacījumiem 5.5.1. Reģistrētus zirgus var pārvietot no slimības skartās zonas uz aizsardzības zonu vai uzraudzības zonu brīvā zonā ar turpmāk minētajiem nosacījumiem 5.5.1.1. Zirgam jābūt identificētam ar pasi, kurā jābūt sīkām ziņām par vakcināciju. 5.5.1.2. Valsts pilnvarotajam veterinārārstam, kurš izdevis pasi, iepriekš jāpaziņo saņēmēja rajona valsts pilnvarotajam veterinārārstam par zirga pārvietošanu. 5.5.1.3. Zirgam jābūt pievienotai apliecībai, kura ir daļa no pases un kuru izdod valsts pilnvarots veterinārārsts izcelsmes iestādē (valsts pilnvarots veterinārārsts Direktīvas 90/426/EEK 2. panta h) punkta izpratnē). 5.5.1.4. Apliecībai jānosaka, ka zirgs - ir klīniski izmeklēts 48 stundu laikā pirms nosūtīšanas un nav konstatētas nekādas saslimšanas klīniskas pazīmes, - ciktāl iespējams noskaidrot, pēdējo 15 dienu laikā nav saskāries ar citiem zirgu dzimtas dzīvniekiem, kuri slimotu ar infekcijas vai lipīgām slimībām, - nav no apgabala, kur ir spēkā veterinārie ierobežojumi attiecībā uz slimībām, kas var tikt pārnestas uz citiem zirgiem, un tas nenāk no saimniecības, kurai ir noteikti šie iepriekš minētie veterinārie ierobežojumi, - nav no saimniecības, kurā pēdējo 60 dienu laikā ir bijis Āfrikas zirgu mēra gadījums, - ja zirgs ir no teritorijas, kura atrodas ārpus uzraudzības zonas, tas ir vakcinēts pret Āfrikas zirgu mēri, vakcināciju ir veicis veterinārārsts ar reģistrētu polivalento Āfrikas zirgu mēra vakcīnu ražotāja noteiktajā kārtībā vismaz 60 dienas pirms un ne vēlāk kā 24 mēnešus pirms ievešanas no slimības brīvajā zonā. 5.5.2. Taču, atkāpjoties no 5.1. punkta noteikumiem, kompetentā veterinārā iestāde var atļaut reģistrētu zirgu pagaidu ievešanu no slimības brīvajā zonā no norādītām uzturēšanās vietām uzraudzības zonā saskaņā ar turpmāk minētajiem nosacījumiem 5.5.2.1. Zirgam ir pievienota pase. Pasē ir sīka informācija par vakcināciju. 5.5.2.2. Zirgs ir iezīmēts, lai atvieglotu tā identifikāciju un būtu atbilstība starp dzīvnieku un pasi. 5.5.2.3. Pase ietver licenci. Licenci anulē, ja vairs netiek ievēroti nosacījumi, ar kādiem licence ir izdota. 5.5.2.4. Zirgs neatgriežas no apgabala, kur ir spēkā veterinārie ierobežojumi attiecībā uz slimībām, kas var tikt pārnestas uz citiem zirgiem, un tas nenāk no saimniecības, kurai ir noteikti šie iepriekš minētie veterinārie ierobežojumi. 5.5.2.5. Izraudzītās uzturēšanās vietas uzraudzības zonā ir iekļautas uzraudzības programmā, kura ir līdzvērtīga no slimības brīvajā teritorijā realizējamajai. 5.5.2.6. Zirgs tiek uzņemts tikai laikā posmā no divām stundām pēc saullēkta līdz divām stundām pirms saulrieta tajā pašā dienā. 5.5.2.7. Zirgs tiek turēts atsevišķi no zirgu dzimtas dzīvniekiem, kuru veselības stāvoklis nav līdzvērtīgs. 5.5.3. Taču, atkāpjoties no 5.1. punkta noteikumiem, kompetentā veterinārā iestāde var atļaut reģistrētu zirgu atpakaļievešanu saimniecībā no slimības brīvajā zonā pēc pagaidu izvešanas uz norādītām uzturēšanās vietām uzraudzības zonā ar šādiem nosacījumiem 5.5.3.1. Zirgam ir pievienota pase. Pasē ir sīka informācija par vakcināciju. 5.5.3.2. Pase ietver licenci.. Licenci anulē, ja vairs netiek ievēroti nosacījumi, ar kādiem licence ir izdota. 5.5.3.3. Zirgs neatgriežas no apgabala, kur ir spēkā veterinārie ierobežojumi attiecībā uz slimībām, kas var tikt pārnestas uz citiem zirgiem, un tas nenāk no saimniecības, kurai ir noteikti veterinārie ierobežojumi. 5.5.3.4. Izraudzītās uzturēšanās vietas uzraudzības zonā ir iekļautas uzraudzības programmā, kura ir līdzvērtīga no slimības brīvajā teritorijā realizējamajai. 5.5.3.5. Zirga pārvešana no slimības brīvās zonas uz uzraudzības zonu un atpakaļ atļauta tikai laika posmā no divām stundām pēc saullēkta līdz divām stundām pirms saulrieta tajā pašā dienā. 5.5.3.6. Zirgs tiek turēts atsevišķi no zirgu dzimtas dzīvniekiem, kuru veselības stāvoklis nav līdzvērtīgs. 6. Uzraudzība 6.1. No slimības brīvajā zonā un to aptverošajā uzraudzības zonā tiek veikta pastāvīga uzraudzība. 6.2. Tiek veikta ikmēneša seroepidemioloģiskā uzraudzība pret Āfrikas zirgu mēri vismaz 60 identificētiem, nevakcinētiem kontrolzirgiem no visas slimības brīvās zonas un uzraudzības zonas, lai apstiprinātu, ka no slimības brīvajā zonā un uzraudzības zonā nav Āfrikas zirgu mēra. Izmeklēšanas rezultātus ik mēnesi dara zināmus Komisijai. 6.3. Pieņem, ka visi zirgu dzimtas dzīvnieku nāves gadījumi no slimības brīvajā zonā ir no infekcijas slimības un katru identificēta zirga nāves gadījumu izmeklē autopsijā un ar pieņemtajām diagnostiskajām procedūrām apstiprinātus rezultātus dara zināmus Komisijai. 7. Uzturēšanas prasības 7.1. Reģistrētiem zirgiem, kuri paredzēti ievešanai Eiropas Kopienā, jābūt turētiem no slimības brīvajā zonā vismaz 3 mēnešus vai kopš dzimšanas, ja tie ir jaunāki par trim mēnešiem, vai kopš ievešanas, ja tie ir ievesti tieši no Eiropas Kopienas iepriekšējo triju mēnešu laikā. 7.2. Reģistrētiem zirgiem, kuri paredzēti pagaidu ievešanai Eiropas Kopienā pēdējās 60 dienas pirms izvešanas uz Eiropas Kopienu jābūt turētiem saimniecībās veterinārā uzraudzībā - no slimības brīvajā teritorijā vai - Eiropas Kopienas dalībvalstī, ja tie ir ievesti Dienvidāfrikas no slimības brīvajā teritorijā tieši no Eiropas Kopienas dalībvalsts, vai - trešās valsts teritorijā vai teritorijas daļā, kuru Eiropas Kopiena apstiprinājusi reģistrētu zirgu pagaidu ievešanai vai ievedumiem saskaņā ar Direktīvu 90/426/EEK, ja tie ievesti Dienvidāfrikas no slimības brīvajā teritorijā saskaņā ar vismaz tikpat stingriem nosacījumiem kā tie, kas noteikti reģistrētu zirgu pagaidu ievešanai un ievedumiem no attiecīgās trešās valsts Eiropas Kopienas dalībvalstīs. 8. Karantīnas prasības 8.1. Reģistrētiem zirgiem, kuri paredzēti pagaidu ievešanai Eiropas Kopienā, 40 dienas jāuzturas pirmsnosūtīšanas izolācijas staļļos, kas pasargāti no slimību pārnēsātājiem. Šis laiks ir obligāts uzturēšanās laiks no slimības brīvajā teritorijā. 8.2. Izolācijas laika posmā zirgs jāievieto staļļos, kas pasargāti no slimību pārnēsātājiem laika posmā no vismaz divām stundām pirms saulrieta līdz divām stundām pēc saullēkta nākamajā dienā. Ja vajadzīgas pastaigas, tās jāveic noteiktās karantīnas vietas robežās valsts pilnvarota veterinārārsta uzraudzībā, ievērojot efektīvu insektu repelentu pielietošanu pirms izvešanas no staļļiem un stingru izolāciju no zirgu dzimtas dzīvniekiem, kuri netiek gatavoti izvešanai ar vismaz tikpat stingriem nosacījumiem kā prasīts pagaidu ievešanai un ievedumiem Eiropas Kopienā. 8.3. Pagaidām tikai Montagu Gardens un Kenilworth Racecourse karantīnas punkti Keiptaunas aglomerācijā atzīti par saimniecībām ar šādām karantīnas iespējām. Veterinārās iestādes apņēmušās paziņot Komisijai un dalībvalstīm par papildu karantīnas punktu apstiprināšanu. 9. Izmeklēšanas prasības 9.1. Izolācijas laika posmā tiek veikti dzīvnieka veselības izmeklējumi Āfrikas zirgu mēra, vaislas sērgas, zirgu encefalozes un visu citu slimību atklāšanai saskaņā ar veterinārās apliecības prasībām un rezultāti tiek atspoguļoti apliecībā. 9.2. Visi veselības izmeklējumi jāveic akreditētā laboratorijā. 10. Veterināro apliecību izdod un paraksta karantīnas punkta valsts pilnvarots veterinārārsts. 11. Zirgu pārvešana no karantīnas punkta uz lidmašīnu jāveic no slimību pārnēsātājiem pasargātos apstākļos. Reģistrētus zirgus pārved tieši uz Eiropas Kopienu. -------------------------------------------------- II PIELIKUMS " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- III PIELIKUMS " +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------